ควรไปหาเฉพาะอะไรดีครับ ขอบครับ
สวัสดีค่ะ อาการปวดต้นคอ ตึงคอ บ่า ไหล่ อาจเกิดจาก- กล้ามเนื้อบริเวณต้นคอ บ่า ไหล่บาดเจ็บ เช่น จากการเอี้ยวคอผิดท่า การสะบัดคอรุนแรง การยกของหนักโดยใช้คอ บ่า เป็นต้น- จากการมีกล้ามเนื้อบริเวณท้ายทอยหดเกร็ง พบในผู้ที่ต้องนั่งทำงานเป็นเวลานานๆ แล้วมีการก้มคอ หรือต้องทำงานในท่าที่ก้มๆ เงยๆ บ่อยๆ ซึ่งนอกจากอาการปวดเมื่อยบริเวณคอ สะบัก ไหล่แล้ว อาจคลำเป็นก้อนบวมแข็งๆ ได้ และเมื่อกดแล้วมักจะเจ็บและปวดร้าวไปบริเวณอื่นๆ- ปวดท้ายทอยจากความเครียดและกล้ามเนื้อตึงตัว (tension headahce) โดยจะมีอาการปวดศีรษะเหมือนมีเข็มขัดรัดรอบศีรษะ และปวดร้าวไปที่ท้ายทอย ไหล่ บ่า มักจะพบร่วมกับอาการอ่อนเพลีย นอนไม่หลับ อาการปวดจะเป็นมากในช่วงบายถึงค่ำ ส่วนตอนเช้ามาอาการปวดจะเป็นน้อย อาการปวดจะถูกกระตุ้นเมื่อมีความเครียด วิตกกังวล ทำงานหนัก เรียนหนัก ใช้สายตามากไป อดนอน เป็นต้น- โรคกระดูกสันหลังส่วนคอเสื่อม นรองกระดูกเสื่อม แล้วทำให้เส้นประสาทส่วนคอถูกกด มักเกิดในคนอายุมาก อาการปวดมักร้าวไปที่แขน และอาจมีอาการชาและแขนอ่อนแรงร่วมด้วยหากอาการเพิ่งเกิดขึ้นไม่กี่วัน อาจดูแลตนเองไปก่อนได้ โดยเบื้องต้น ควรงดการใช้กล้ามเนื้อบริเวณคอ บ่า ไหล่ไปยกของหนักต่างๆ งดการออกกำลังกายและเล่นกีฬาไปก่อน นั่งทำงานให้ถูกวิธี โดยให้นั่งหลังตรงแบบสบายๆ ไม่เกร็ง นั่งแล้วคอไม่ก้มเกินไป ไม่นั่งห่อไหล่ หากนั่งติดต่อเป็นเวลานานๆ ควรลุกยืนเพื่อเปลี่ยนอิริยาบทเป็นระยะๆ ใช้การประคบร้อนบริเวณที่ปวด ใช้ยาทาถูนวดต่างๆ หากปวดมาก อาจทานยา เช่น ยาคลายกล้ามเนื้อ ยาแก้ปวดต่างๆ เช่น ไดโลฟีแนค (diclofenac), ไพรอกซิแคม (piroxicam) เป็นต้นแต่หากอาการปวดไม่ดีขึ้น ก็ควรไปพบแพทย์เพื่อตรวจและรักษาต่อไปค่ะ โดยอาจไปพบแพทย์ตรวจโรคทั่วไปก่อน หรือไปพบแพทย์เฉพาะทางศัลยกรรมกระดูกและข้อค่ะ